Николай Ракитин
Дъб

chitanka.info

Цъфнала поляна,

стар сред нея дъб —

не с една е рана,

не с една е скръб.

Със другари расъл

някога в тоз край,

от смърт не се плашел

и сега нехай.

Сам се бори с бури;

пролет щом изгрей,

връх побил в лазури,

горд се зеленей.

Радва се на всичко

и разгръща пак

зарад всяка птичка

своя гъст шумак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.